Красная Вёска

**Кра́сная Вёска**, *Краснае Сяло* (, па-падляску: *Krásne Sełó*) — вёска ва ўсходняй Польшчы ў Боцькаўскай гміне Бельскага павету.

## Насельніцтва
Жыхары Краснай Вёскі ў большасьці этнічныя беларусы, якія карыстаюцца падляскім дыялектам, праваслаўныя (прыход сьв. Міхала Арханёла ў Вольцы Выганоўскай). Каталіцкая частка насельніцтва (парафія сьвятога Язэпа і сьвятога Антонія ў Боцьках) па этнічных ідэнтыфікацыях — польская. У вёсцы знаходзіцца таксама збор Касьцёлу Адвэнтыстаў Сёмага Дня і адзіныя ў Польшчы адвэнтысцкія могілкі.

## Гісторыя
У 1509 годзе месцы, на якіх разьяшчаецца сяло атрымаў Іван Сямёнавіч Сапега. Пра існаваньне вёскі згадваецца ў дакумэнтах 1570 г., калі атрымаў яе Багдан Сапега. У час валочнай памеры боцькаўскіх маёмасьцяў (1577 г.) Красная Вёска разьмяшчалася на 57 валоках. Пад канец 16 ст. пераходзіць ува ўладаньне Рыгора Ваганоўска, які на Падляшшы валодаў таксама Падбельскам. Пасьля вёска вярнулася ў рукі Сапегаў. У 1674 г. пражывала тут 78 мужыкоў, якія працавалі на фальварку ў Рамашках. У 1692 г. былі тут 24 уніяцкія, адна рякаталіцка і адна жыдоўская сем’і. Парафіяльныя сьвятыні для ўсіх жыхароў месьціліся ў Боцьках. Колькасьць жыхароў Краснай Вёскі няспынна збольшалася, бо ў 1722 г. былі тут ужо 43, а ў 1732 г. 51 сям’я. Празь нейкі час у 19 ст. праваслаўныя жыхары былі прыісаныя да прыходу ў Вольцы Выганоўскай, але ў 1872 г. вярнуліся ў боцькаўскі прыход. У 1896 г. пражывалі тут 455 мужыкі ў 78 хатах, а ў невялікіх 2 маёнтках побач зь вёскай чарговыя 36 чалавек. У 1906 г. у самой вёсцы былі ўжо 460 жыхары (421 зь іх праваслаўныя, 39 каталікоў). У міжваенны пэрыяд Красная Вёска прыналежала да гміны Дубяжын Бельскага павету Беластоцкага ваяводзтва. Паводле польскага перапісу насельніцтва 1921 г. пражывала тут 379 жыхароў (82 каталікоў, 278 праваслаўных, 7 адвэнтыстаў і 12 юдаістаў; палякамі было запісаных 377 чалавек, а беларусамі толькі 2). У час Другой сусьветнай вайны жыхары Краснага Сяла супрацоўнічалі так з польскай, як і з савецкай партызанткамі. За супрацу з Арміяй Краёвай немцы раццтралалі 5 жыхароў вёскі, а супрацу з савецкімі партызанамі 10. У ліпені 1944 г. вёска амаль поўнасьцю згарэла ў выніку пажару, які вылікалі адступаючыя немцы. Ажно 9 жыхараў вёскі былі забітыя атрадам 3-й Віленскай брыгадай Нацыянальнага вайсковага задзіночаньня Рамуальда Райса ў масакры 1946 году ў Старых Пухалах. У 1984 г. у вёсцы была пабудаваная каталіцкая капліца Маці Божай Неўстаннай Помачы. У 1987 г. праваслаўныя жыхары Краснай Вёскі ўва ўрочышчы Дубленае (па-падляску: *Dublene*) на крыніцы, вада якой лічылася цудатворнай пабудавалі невялікіую капліцы ў гонар сьв. Сэрафіма Сароўскага. У 1975—1998 гадах вёска належала да Беластоцкага ваяводзтва.

## Галерэя

Cerkiew św. Michała Archanioła w Wólce Wygonowskiej 4.JPG|Памятная дошка  атрадам Рамуальда Райса ў царкве сьв. Міхала Арханёла ў Вольцы Выганоўскай.
Krynoczka1.JPG|
Podlaskie - Boćki - Krasna Wieś - Dom modlitwy Adwentystów Dnia Siódmego 20140619 03.JPG|
Krynoczka4.JPG|Крыж
Rzeka_Nurzec_w_okolicy_wsi_Pawlinowo_01.jpg|
Podlaskie_-_Boćki_-_Krasna_Wieś_-_Cmentarz_Adwentystów_Dnia_Siódmego_20140619_01.JPG|
                                                                                                                                                                                                                                                                                                                                                                                                                                                                                                                                                                

## Ураджэнцы
* Уладыка  (1927—2002) — япіскап Расейскай праваслаўнай царквы, у моманце сьмерці архіяпіскап пермскі і салікамскі.

## Глядзіце таксама
* Падляшукі
* Масавае забойства беларусаў ва ўсходняй Польшчы ў 1946 годзе.
* Помнік праваслаўным жыхарам Беласточчыны, забітым у 1939—1956 гадох

## Крыніцы

Катэгорыя:Вёскі Падляскага ваяводзтва
Катэгорыя:Гміна Боцькі